jkorsvik/nowiki_second_scrape_merged huggingface dataset:
DS «Jarl»

DS «Jarl» var et lasteskip bygget av Stavanger Støberi & Dok med byggenummer 15. Hun ble levert til reder Sigval Bergesen i Stavanger i oktober 1889. Satt i trafikk i vestindia og USA med frukt.  Skipet hadde flere eiere frem til forlis 17. mars 1950.


== Historie ==
1889:	Oktober.: Levert som JARL for Sigval Bergesen, Stavanger
1893:	Overført til A/S Jarl (Sigval Bergesen), Stavanger
1914:	Juli: Solgt til D/S A/S Jarl (Hans Waage), Stavanger
1915:	Oktober: Solgt til D/S A/S Jarl (H. Paulsen), Haugesund
1916:	Solgt til D/S A/S Jarl (Øistein Torgersen), Haugesund
1941:      2. april. Grunnstøtte ved Grunnesundsholmen, nord for Egersund. Trukket uskadd av grunn samme dag.
1941:	Disp. overtatt av Øistein Torgersen jr., Haugesund
1950:	17. mars: Kantret og sank ved Ivarholmen ved Risvær nord av Rørvik på reise Florø – Bodø med sild. Lasten forskjøv seg.


== Litteratur ==
Erling Jensen: Stavanger Støberi & Dok, 2008, ISBN 9788292309568


== Eksterne lenker ==
«D/S Jarl». Lillesand sjømannsforening. Besøkt 15. januar 2019. 
«Jarl» www.warsailors.com
Stavanger Støberi & Dok Arkivert 8. desember 2010 hos Wayback Machine.
Farmasøyter Uten Grenser

Farmasøyter Uten Grenser (FUG) er en norsk hjelpeorganisasjon av farmasøyter. Organisasjonen ble stiftet på Farmasidagene den 28. oktober 2005, og er del av det internasjonale nettverket Pharmaciens Sans Frontières (PSF). FUG arbeider for at alle skal ha tilgang på de legemidlene de trenger. Leder for organisasjonen er Anne Sveaass.
I 2006 ble grunnlaget lagt for et prosjekt i Zambia sammen med Kirkens Nødhjelp. Siden 2008 har FUG sendt to frivillige farmasøyter to ganger i året, som bidrar i arbeidet med å innarbeide rutiner for legemiddelhåndtering og logistikk ved ulike sykehusapotek.
Våren 2007 startet de et samarbeidsprosjekt med et helsesenter i landsbyen Sido i Mali. Gjennom prosjektet har FUG Norge bidratt med støtte til legemidler og utstyr. Midlene kommer blant annet fra donasjoner fra en rekke norske apotek. 
Organisasjonen bidrar også med farmasøytisk kompetanse i andre prosjekter som den ikke selv administrerer. Farmasøyter i organisasjonen har for eksempel vært engasjert i det norske helsesenteret for papirløse migranter.
I 2010 ble direktør i bransjeforeningen Legemiddelindustriforeningen og tidligere statsråd Karita Bekkemellem Orheim som første ikke-farmasøyt utnevnt til ambassadør for organisasjonen.


== Referanser ==


== Eksterne lenker ==
Organisasjonens nettside
Christer Stramrud

Knut Christer Stramrud (født 15. august 1981 i Hamar) er en norsk tidligere ishockeyspiller og fotballspiller. Han spilte 20 kamper for A-laget til Storhamar Dragons, som er moderklubben. Han valgte etterhvert å satse på fotball.


== Eksterne lenker ==
(no) «Silarkivet / Alumni S / Stramrud, Christer». Storhamar Hockey. Besøkt 30. august 2021. 
(en) Christer Stramrud – Eurohockey.com
Helsesenteret for papirløse migranter

Helsesenteret for papirløse migranter er et helsesenter i Oslo etablert i oktober 2009. Senteret, som drives av Røde Kors og Kirkens Bymisjon, tilbyr gratis helsehjelp til såkalte papirløse – personer som ikke har lovlig opphold i Norge og derfor ikke kan få hjelp av det vanlige norske helsevesenet.I 2010 hadde senteret allerede omtrent 1200 konsultasjoner fordelt på 432 pasienter fra 50 ulike land. Om lag tre fjerdedeler avd de som oppsøkte helsesenteret var asylsøkere med endelig avslag på sin søknad. Statistisk sentralbyrå anslo samme år at det kunne bo 18 000 papirløse personer i Norge. I 2009 rapporterte senteret at de hadde behandlet over 4 800 mennesker siden oppstarten i 2009.I 2017 fikk senteret for første gang offentlig støtte. På det tidspunktet hadde senteret fire ansatte og rundt 170 frivillige helsearbeidere.I 2019 hadde senteret sitt 10-årsjubileum, og mange papirløse migranter sto fram og fortalte om hva senteret hadde betydd for dem i en video laget i samarbeid med organisasjonen Mennesker i Limbo. Flere fortalte at uten helsesenteret ville de vært døde. En papirløs uttalte at "jeg tror ikke jeg hadde vært i live uten Helsesenteret".


== Se også ==
Mennesker i Limbo
Kirkens Bymisjon
Røde Kors
Papirløse migranter


== Referanser ==


== Eksterne lenker ==
Helsesenteret for papirløse migranter, nettside
Fritidsbåtdirektivet

Fritidsbåtdirektivet (94/25/EF) er et EU-direktiv som stiller sikkerhets- og miljøkrav til fritidsfartøyer på mellom 2,5 og 24 meters skroglengde. Norge har gjennomført direktivets krav ved forskrift.Fritidsbåter som etter 16. juni 1998 tas i bruk eller gjøres tilgjengelig for første gang i EØS-området må som hovedregel være CE-merket og oppfylle direktivets krav.
Kravet om CE-merking innebærer blant annet at båten skal være utstyrt med et produsentskilt, som opplyser om fabrikantens navn, største last, maksimalt antall personer som kan være ombord, unik CIN-kode (viser produsentens nummer, båtens serienummer, byggeår, m.v.) og konstruksjonskategori. Båten skal ha gode manøvreringsegenskaper ved tilsiktet bruk.


== Konstruksjonskategorier ==
Direktivet deler fartøyene inn i fire konstruksjonskategorier, som angir hvilke bruksområder båten skal være konstruert for:

Som en tommelfingerregel kan man multiplisere den signifikante bølgehøyden med 1,8 for å finne den maksimale bølgehøyden som båten er konstruert for.


== Noter ==


== Kilder ==
Fritidsbåtdirektivet (Direktiv 94/25/EF), Eur-lex
Forskrift om produksjon og omsetning av fritidsfartøy mv
Informasjon om CE-merking av fritidsbåter, Sjøfartsdirektoratet
MSG (økonomi)

MSG eller A Model for Multisectoral Growth, med versjoner som MSG2 og MSG2F, er en beregningsmodell for å simulere vekst og endringer i norsk økonomi i politikk- og planleggingsøyemed. Modellen ble foreslått av den norske sosialøkonomen Leif Johansen i hans doktoravhandling Multisectoral Growth Model, og vakte betydelig oppmerksomhet i internasjonale fagmiljø. Den er en nyklassisk orientert likevektsmodell med inntil 20-års perspektiv, og kombinerer dette med en disaggregert tilnærming hvor endringer beregnes for en rekke private og offentlige sektorer i økonomien. Det sentrale med denne modellen er å undersøke hvordan ulik politikk virker inn på den økonomiske veksten og sammensetningen mellom bransjer og sektorer i Norge.
Modellen forvaltes, vedlikeholdes og videreutvikles av Finansdepartementet. Den har vært i bruk i mer enn 30 år i arbeidet med langtidsprogram og perspektivmeldinger i Norge.
Regionalverband Ruhr

Regionalverband Ruhr er et interkommunalt samarbeid (Zweckverband eller Pflichtverband) mellom kretsfrie byer i Ruhrområdet og dets omliggende Landkreise. Samarbeidet ble grunnlagt i 1920 under navnet Siedlungsverband Ruhrkohlenbezirk, og skiftet til sitt nåværende navn i 1962. Regionalverband Ruhr har sitt sete i Essen og har omkring fem millioner innbyggere (2008).


== Eksterne lenker ==
Offisielt nettsted 
(en) Regionalverband Ruhr – kategori av bilder, video eller lyd på Commons
Henrietta Swan Leavitt

Henrietta Swan Leavitt (født 4. juli 1868 i Massachusetts, død 12. desember 1921) var en anerkjent amerikansk astronom. 
Leavitt ble utdannet ved Radcliffe College før hun begynte ved Harvard College Observatory i 1893. I 1908 publiserte hun sine første artikler om astronomi i tidsskriftet Annals av Astronomical Observatory of Harvard College. Leavitt arbeidet bare sporadisk i løpet av hennes tid ved Harvard College, og hun ble ofte satt på sidelinjen på grunn av personlige helseproblemer og familiens forpliktelser og dette gikk ut over hennes vitenskapelige prestasjoner.
Leavitt var medlem av organisasjoner som Phi Beta Kappa, American Association of University Women, American Astronomical og Astrophysical Society, American Association for Advancement of Science, og hun var æresmedlem av American Association of Variable Star Observer. Uvitende om hennes død fire år tidligere, begynte den svenske matematikeren Gösta Mittag-Leffler papirarbeidet for å nominere henne for Nobelprisen i fysikk i 1926. Leavitt ble dermed aldri nominert, fordi Nobelprisen ikke kan deles ut posthumt. Asteroiden 5383 Leavitt og krateret Leavitt på Månen ble oppkalt etter henne. 
Leavitt var ansatt ved Harvard-observatoriet fra 1902 frem til sin død, hvor hun ledet avdelingen for fotometri. Hun arbeidet under Edward C. Pickering. Hennes arbeid gikk ut på å bestemme størrelsesklassen til stjerner fra fotografiske plater. I prosessen oppdaget hun fire novaer og rundt 2400 variable stjerner.


== Referanser ==


== Eksterne lenker ==
Bibliography from the Astronomical Society of the Pacific
Periods Of 25 Variable Stars In The Small Magellanic Cloud. Edward C. Pickering, March 3, 1912; credits Leavitt.
1777 Variables in the Magellanic Clouds. H. S. Leavitt, Annals of Harvard College Observatory, vol. 60, pp. 87–108.3
Henrietta Swan Leavitt: a Star of the Brightest Magnitude ACS/Women Chemists Committee's biography with several links
(en) Henrietta Swan Leavitt hos Find a Grave
Henrietta Swan Leavitt, Tim Hunter, The Grasslands Observatory
Anthony Durnford

Anthony Durnford (født 24. mai 1830 i Irland, død 22. januar 1879 i Isandlwana, Zuluriket) var en høytstående britiske offiser som tjenestegjorde under zulukrigen mellom Storbritannia og zuluene i 1879. 
Durnford ble født inn i en gammel militær familie fra Irland og hans yngre bror, Edward tjenestegjorde også i det britiske militæret, som løytnant-oberst i Royal Marine Artillery. Durnford studerte ved Royal Military Academy i Woolwich, og han begynte deretter som fenrik i de britiske militæret i 1848. Mellom 1851 og 1856 tjenestegjorde han på Sri Lanka. Durnford meldte seg som frivillig til militærtjeneste under Krimkrigen på 1850-tallet, men han ble ikke akseptert for aktiv tjeneste.
Durnford ble overført til Malta som adjutant i 1856, en stilling han hadde frem til februar 1858, da han ble sendt tilbake til England. I 1864 ble han forfremmet til kaptein og kort tid senere ble han sendt til Kina. I 1871 mottok han ordre om å reise til Sør-Afrika, men deltok ikke i aktiv krigføring før ango-zulu krigen brøt ut åtte år senere der han blant annet deltok under Slaget ved Isandlwana som var britenes første nederlag mot innfødte styrker.


== Referanser ==


== Eksterne lenker ==
The South African Military History Society Journal – Vol 6 No 5 – Col A W Durnford
Royal Engineers Museum Arkivert 7. april 2009 hos Wayback Machine.  Royal Engineers biographies (Anthony William Durnford)
Simone Elkeles

Simone Elkeles (født 24. april 1970) er en amerikansk forfatter. Hun har skrevet flere romaner for ungdom, hvorav Perfekt kjemi, Grenseløs kjærlighet og Brennende hjerter har kommet på norsk. Hun har mottatt flere priser og utmerkelser for bøkene sine. 


== Referanser ==


== Eksterne lenker ==
(no) Publikasjoner av Simone Elkeles i BIBSYS
Et sted under stjernene

Et sted under stjernene er et musikkalbum med Terje Formoe, albumet ble utgitt den 19. august 2011.


== Sporliste ==
«Brennende kjærlighet» (Terje Formoe)
«Du» (Terje Formoe)
«Du skulle vært et annet sted» (Inger Hagerup/Terje Formoe)
«Å, for en sommer» (Terje Formoe)
«Sangen til Therese» (Terje Formoe)
«Nå kan klovnen gå» (Terje Formoe)
«En tegning og en sang» (Terje Formoe)
«Hun» (Jon Harald Rydne/Terje Formoe)
«Miriams sang» (Terje Formoe)
«Mot kveld» (Terje Formoe)
«Vær ikke redd, lille menneske» (Terje Formoe)


== Medvirkende ==


=== Musikere ===
Terje Formoe - sang, tekstforfatter/komponist
Per Kolstad - tangentinstrumenter
Bjørn Charles Dreyer - gitarer
Per Erik Olsen - bass
Jango Nilsen - trommer/perkusjon
Pål Svendsberget - fiolin på Brennende kjærlighet, En tegning og en sang, Mot kveld
Lars Lunde - fiolin på Brennende kjærlighet, En tegning og en sang, Mot kveld
Kjell Åge Stoveland - bratsj på Brennende kjærlighet, En tegning og en sang, Mot kveld
Mari Marte Waaler Wærvågen - cello på Brennende kjærlighet, En tegning og en sang, Mot kveld
Anne Takle - sang på Du, Nå kan klovnen gå, Miriams sang
Kirsten Tungland - sang på Du, Nå kan klovnen gå, Miriams sang
Henriette Tvedt - kornett på Du skulle vært et annet sted, Sangen til Therese
Markus Lervåg - kornett på Du skulle vært et annet sted, Sangen til Therese
Hilde Strand - althorn på Du skulle vært et annet sted, Sangen til Therese
Trond Kristiansen - eufonium på Du skulle vært et annet sted, Sangen til Therese
Vestergabet - kor på Å, for en sommer


=== Øvrige ===
Jon Kleveland - produsent, tekniker, arrangement
Roald Råsberg - mixing, tekniker, mastering
Bjørn Kulseth - coverdesign
På gyllen grunn

På gyllen grunn er et musikkalbum med Anita Skorgan, utgitt den 19. august 2011.


== Sporliste ==
«Det går en elv»
«Av kjærlighet»
«Paradis senkes over jorden»
«Alene gud»
«Frihet»
«I jordens dyp»
«Vi er elskere»
«Alt hva gud har skapt er rent»
«Dansen går i ring»
«På gyllen grunn»


== Eksterne lenker ==
(en) På gyllen grunn på Discogs
The Real News

The Real News er et medlemsstøttet engelskspråklig progressivt, globalt web-basert nyhetsnettverk. Det ble startet i 2007 av Paul Jay, som tidligere arbeidet for Canadian Broadcasting Corporation. The Real News Network oppgir å være "focused on providing independent and uncompromising journalism" for "the critical issues of our times".The Real News Network avhenger av gaver fra sine seere, og aksepterer ikke midler fra reklame, regimer eller selskaper. Det mottar dog også støtte fra stiftelser og fond.
The Real News Network anvender internett for sine sendinger, men det har også kontrakter med satellitt- og kabel-TV-kanaler som det vil anvende når det oppnår 50,000 støttespillere. The Real News har sitt hovedkvarter i Washington D.C. med kontorer i Baltimore og Toronto.


== Nevneverdige bidragsytere ==
Zbigniew Brzezinski
Noam Chomsky
Danny Glover
Dennis Kucinich
Ray McGovern
Ralph Nader
Ron Paul
Gore Vidal
Howard Zinn
Greg Palast


== Referanser ==


== Eksterne lenker ==
Offisielt nettsted
The Real News on YouTube.com
The Misleading News
McClatchy Newspapers Washington Bureau
Thom Hartmann is interviewed by Paul Jay of The Real News at Radio Row on Primary Day in NH - 8 January 2008
Pierrefort

Pierrefort er en kommune i departementet Cantal i regionen Auvergne-Rhône-Alpes i den sørlig-sentrale delen av Frankrike. Den ligger rundt 130 km fra Clermont-Ferrand. Befolkningstallet var i 2008 på 911 innbyggere.Pierrefort ligger mellom 600 og 1400 meter over havet og tilhører området Carladèz. Klimaet i området har kalde vintere, ofte med mye snø, mens temperaturene om sommeren ofte kan nå 30 °C.
Kommunens økonomi er basert på jordbruk og husdyrhold, tjenesteytende næringer rettet mot turisme, samt håndverksbasert industri.


== Befolkningsutvikling ==
Antall innbyggere i kommunen Pierrefort


== Kjente personer fra Pierrefort ==
Jean Todt – tidligere teamsjef for Scuderia Ferrari


== Referanser ==


== Eksterne lenker ==
Offisielt nettsted 
(en) Pierrefort – kategori av bilder, video eller lyd på Commons 
Kommunedata INSEE
Randers Amtsavis

Randers Amtsavis, grunnlagt 3. juli 1810, er en dansk regional dagsavis, som dekker Kronjylland - Randers, Mariagerfjord, Norddjurs, Syddjurs og Favrskov kommuner.
Historisk har Randers Amtsavis vært en konservativ avis, men definerer seg i dag som en uavhengig borgerlig avis.
I 1998 fusjonerte Randers Amtsavis og søsteravisen Dagbladet Djursland med Århus Stiftstidende, noe som avstedkom en rekke omlegginger av Randers Amtsavis, blant annet ny layout, som avisen fortsatt bruker. Layouten er forøvrig den samme som de andre stiftstidender (Nordjyske og Fyens) og JydskeVestkysten bruker. Dagbladet Djursland ble lagt ned 1. november 2001. Lokalstoffet fra Djursland ble fremover å finne i både Randers Amtsavis og Århus Stiftstidende.
I forbindelse med fusjonen lanserte Randers Amtsavis i en søndagsutgave. Den opphørte imidlertid allerede i 2002 og dekning av det nordligste av avisens område ble dessuten avsluttet, noe som førte til at lokalredaksjonene i Hadsund og Hobro ble nedlagt. Områdene dekkes nå bare av Nordjyske Stiftstidende. I 2002 ble dessuten ukeavisen Randers Posten nedlagt, og Randers Amtsavis' onsdagsutgave distribueres til de fleste husstander i avisens dekningsområde.
Randers Amtsavis kommer ifølge Dansk Oplagskontrol ut i 12 532 eksemplarer (1. kvartal 2006), mens onsdagsutgaven kommer ut i 46.058 eksemplarer.
Democracy Now!

Democracy Now! er et amerikansk uavhengig nyhetsprogram har gått på radio siden 1996. Programmet består av det timelange segmentet The War and Peace Report, med Amy Goodman og Juan Gonzalez som vertskap. Programmet inneholder nyheter og nyhetsanalyser, og distribueres på over 900 radio- og TV-nettverk i Nord-Amerika. 
Democracy Now! ble grunnlagt i 1996 i New York City av en gruppe journalister, blant andre Amy Goodman.Democracy Now! og dets stab har vunnet en rekke journalistiske utmerkelser, blant annet George Polk Award i 1998 for radio-dokumentaren Drilling and Killing: Chevron and Nigeria's Oil Dictatorship samt Robert F. Kennedy Memorial's First Prize in International Radio i 1993 for Massacre: The Story of East Timor, som involverte førstehåndsberetning om folkemordet under Indonesias okkupasjon av Øst-Timor.Den 1. oktober 2008 vant Amy Goodman prisen Right Livelihood Award, for sitt arbeid med Democracy Now!.  


== Referanser ==


== Eksterne lenker ==
(en) Offisielt nettsted 
(en-US) Mate-URL 
(en-US) Mate-URL
Amy Goodman

Amy Goodman (født 13. april 1957) er en amerikansk journalist, spaltist, undersøkende reporter og forfatter. Goodman er hovedverten for Democracy Now!, et uavhengig globalt nyhetsprogram som sendes daglig på radio, TV og Internett. I 2008 ble hun tildelt prisen Right Livelihood Award.
Goodman er hovedansvarlig for Democracy Now!, ett uavhengig globalt nyhetsprogram som sendes daglig på radio, TV og Internett. Hun mottok i 2008 Right Livelihood Award. Prisen ble tildelt henne under en seremoni den 8. desember 2008. Den 31. mars 2009, var Goodman mottaker (sammen med Glenn Greenwald) av den første Izzy Awards for uavhengige medier. Denne prisen deles ut av Ithaca College Park Center for Independent Media.
Goodman arbeidet ved en radiostasjon i New York City for over et tiår før hun var med på å grunnlegge Democracy Now! i 1996. Siden den gang har Democracy Now! blitt kalt "trolig den viktigste progressive nyhetsinstitusjonen på denne tiden". Dagens studio der Democracy Now! Spilles inn ligger i bydelen Chelsea, på Manhattan. Under Republican National Convention i 2008 ble flere av Goodmans kolleger fra Democracy Now! arrestert og anholdt av politiet mens de rapporterte under en antikrigsprotest utenfor Radio Network Controller (RNC). Goodman ble selv arrestert under denne aksjonen, anklaget for hindre en rettslig prosess og forstyrre en politimann, mens hennes med-produsenter i Democracy Now!, inkludert reporter Sharif Abdel Kouddous, ble anholdt etter anklager om sannsynlig årsak til opptøyer. Arrestasjonene av produsentene ble videofilmet. Goodman og hennes kolleger ble senere løslatt, og advokat John Choi indikerte at anklagene ville bli droppet. Goodman, med flere, anla sivilt søksmål mot politiet og Secret Service. Søksmålet resulterte blant annet i et oppgjør på 100 000 dollar. 


== Bibliografi ==
The Silenced Majority (2012)


== Referanser ==


== Eksterne lenker ==
(en) Amy Goodman – kategori av bilder, video eller lyd på Commons 
(en) Amy Goodman på Internet Movie Database 
(en) Amy Goodman hos The Movie Database 
(en) Amy Goodman på Discogs 
(en) Amy Goodman på MusicBrainz 
(en) Amy Goodman på AllMusic 
(en) Amy Goodman på Facebook
Anastasio Somoza Debayle

Anastasio «Tachito» Somoza Debayle (IPA: anasˈtasjo soˈmosa ðeˈβaile; født 5. desember 1925 i Léon i Nicaragua, død 17. september 1980 i Asunción i Paraguay) var en nicaraguansk offiser og diktator som offisielt tjente som landets 73. og 76. president fra 1967 til 1972 og fra 1974 til 1979. Som leder for Nicaraguas Guardia Nacional var han landets hersker fra 1967 til 1979. Han var det siste medlemmet av Somoza-familien som ble president, og endte dermed det politiske dynastiet som hadde styrt landet siden 1936. 
Somozas konservative regime ble støttet av Amerikas forente stater og var kjennetegnet av korrupsjon og tette bånd mellom staten og noen få, rike jordeierfamilier. 
Somoza Debayle ble styrtet etter den sandinistiske frigjøringsfronts seier i den første fasen av den nicaraguanske borgerkrig, som hadde startet i 1972. Junta de Gobierno de Reconstrucción Nacional – det nasjonale gjenoppbyggingsrådet – overtok makta etter diktatorens fall, som var høydepunktet i den nicaraguanske revolusjon. Han flyktet først til Miami i De forente stater, og siden til Asunción i Paraguay, hvor han ble myrdet av en gruppe ledet av argentineren Enrique Gorriarán Merlo, et tidligere medlem av den argentinske Ejercito Revolucionario del Pueblo.


== Referanser ==
Patriotisk Selskab

Patriotisk Selskab, opprinnelig Fyens Stifts patriotiske Selskab, er en dansk landbruksforening, stiftet 11. juli 1810. I dag er det en profesjonell rådgivningsvirksomhet innen landbruk.
Foreningen ble stiftet på Fyn etter Englandskrigene for «med almen Aand og Kraft at fremme sand og gavnlig Industri i Landøkonomien, i Manufaktur- og Fabriksvæsenet, i Fiskeri og andre Frembringelsesgrene, at udrydde vrange Begreber, at kæmpe imod Fordomme...» og «at opvække, belønne, nære og fremme hos begge Kjøn af alle Stænder, Arbejdsomhed, Vindskibelighed, nyttig Sparsomhed og Agtelse for Landets egne Frembringelser».
I tiden 1855–1902 drev foreningen egen landbruksskole.
Den nåværende styreformann for Patriotisk Selskab er Peter Cederfeld de Simonsen.


== Formenn (ufullstendig liste) ==
1864–1882 Ove Sehestedt Juul
N.R.H. Langkilde
Frederik Ahlefeldt-Laurvig-Lehn
Sophus Vind
1997– Peter Cederfeld de Simonsen


== Eksterne lenker ==
Patriotisk Selskabs hjemmeside
Døvekirken i Stavanger

Døvekirken i Stavanger er en langkirke fra 1918 i Stavanger kommune, Rogaland fylke. Den ligger i Sandeidgata 10 på Storhaug.
I perioden 1909–1937 ble kjelleretasjen i Storhaugveien 10 benyttet til gudstjenestelokale for døvemenigheten, under navnet «Effata». I perioden 1937–1997 holdt døvemenigheten til i et lokale i De Døves Hus i Saudagata 11. Døvemenigheten kjøpte det nåværende lokalet av Frikirken og flyttet inn i 1997.


== Eksterne lenker ==
Døves menighet Stavanger
Ingen vil hjelpe Døvekirken
PWC-håndslag til Døvekirken
AK-105

AK-105 er en kortere karabinvariant av AK-74M, som igjen var basert på det opprinnelige designet til AK-47 og AK-74. AK-102, AK-104 og AK-105 er svært like med tanke på design, den eneste forskjellen ligger i kaliberet og korresponderende magasintype. AK-105 bruker 5,45 x 39 mm ammunisjon. AK-105 supplerer AKS-74U-karabiner i tjeneste i den russiske hæren. 
Sammenlignet med AK-74M, AK-101 og AK-103, som alle er rifler i full størrelse og med lignende design, har AK-102, AK-104 og AK-105 kortere løp som gjør dem til en mellomting mellom en ordinær rifle og den mer kompakte AKS-74U. Mens AK-10X-riflene har lengre løp, gasstempler i full lengde og solide, sidefoldende kolber av polymer, er AKS-74U kortere og har en skjelettkolbe.Riflen er laget av en lett og støtsikker plasttype som erstatter treverket på de eldre modellene. Den nye plastrammen hindrer korrosjon og at våpenet blir slitt av været. Plastdelene gjør også våpenet betraktelig lettere enn sine forgjengere med trerammer. Magasinet er også lettere og mer slitesterkt enn de eldre typene, ettersom det er laget av forsterket glassfiber. Geværkolben er også laget av plast, noe som gjør den lettere, mer slitesterk, og den er hul, noe som gjør at det kan oppbevares en feltboks inni den.Riflene i AK-10X-serien produseres av Izhmash-fabrikkene i Izjevsk i Russland. 


== Referanser ==


== Eksterne lenker ==
Izhmash Weapons Are Always Up-To-Date
AK-105 på Modern Firearms Arkivert 19. august 2010 hos Wayback Machine.
Grevskapet Roepstorff

Grevskapet Roepstorff (dansk: Grevskabet Roepstorff) var et dansk grevskap opprettet 4. april 1810 for Christian Alexander Roepstorff av hovedgårdene Einsidelsborg og Kørup. Grevskapet ble oppløst ved lensafløsningen i 1921.


== Referanser ==